Zoutpansberger | News in brief | UPDATE: Still no bail for three accused of rhino poaching
UPDATE: Still no bail for three accused of rhino poaching
Date: 14 February 2017 By: Isabel Venter
Die drie mans wat teregstaan op aanklagte wat met renosterstropery verband hou, Deon van Deventer (48), Niklaas van Deventer (51) en Onward Muchagowa (41), se borgaansoek het gister (13 Februarie) in die Louis Trichardt Distrikshof begin.
Hulle word daarvan aangekla dat hulle onwettig in die besit van ‘n renosterhoring was. Die drie staar ook klagte van die onwettige jag van renosters in die gesig.
Die drie is op 6 Januarie gearresteer nadat hulle na bewering ‘n afgesaagde renosterhoring in ‘n plastieksak ten tyde van ‘n polisiejaagtog op die Vivo-pad by hulle bakkie se venster uitgegooi het. Daar word vermoed dat die mans verbind kan word met twee afsonderlike gevalle waar renosters doodgeskiet en gestroop is van hulle horings.
Deon was eerste om sy aansoek te bring. Hy het in sy aansoek gesê dat sy betrokkenheid by die renosterhoring bloot was sodat hy die inligting later kon deel met die polisie omdat hy van voorneme was om ‘n polisie-informant te word.
Nadat Deon klaar getuig het is die saak uitgestel tot en met 14 Februarie (vandag) om sy broer Niklaas en Onward ‘n kans te gee om hul aansoeke te bring.
More photos... AfriForum ready to drag VDM back to High Court